Dimpués de la batalla de Roncesvals, ferito de muerte Roldán prebó de crebar Durendart sobre una roca, pa que no la agafasen los sarracins, pero la folla continaba egual y fació esclatar la roca, ubrindo-se la Breca Roldán. Una versión de la leyenda diz que Roldán demandó a l'Arcánchel Sant Miguel que lo aduyase chitando la espata enta la val. Miraglosament la espata viachó allora bells centenars de kilometros pa clavar-se en la roca de la nuestra sinyora de Roc Amador (Òlt, Occitania) on encara se puet veyer huei.